24/03/2014 | Administración LocalMunicipal
Miño
Notificación da Resolución núm.175/2014 do día 07/03/2014 a D. Manuel Valiño López

Sendo imposible practicar a notificación da Resolución núm.175/2014 do día 07/03/2014 a don MANUEL VALIÑO LÓPEZ por descoñecerse o lugar de notificación, e en cumprimento do disposto no artigo 59.5 da Lei de réxime xurídico das administracións públicas e do procedemento administrativo común, procédase a practicar a notificación por medio de anuncios no taboleiro de edictos do Concello de Miño e no Boletín Oficial da Provincia da Coruña a citada resolución que a continuación se transcribe deseguido: Logo de ver que don Ruben Andres Lavarias Izurriaga e dona Luz Damaris Benedetta Baouchi Asso presentan unha reclamación solicitando a limpeza das parcelas do Monte Piñeiro. Logo de ver que o día 7 de outubro de 2013 a técnico de medio ambiente emite informe no que se recolle que a parcela con referencia catastral 4107116NJ6040N0001JK, cuxa titularidade é FRANCO NAHUEL IMMACOLATA ROMULO MARINCAT, está a incumprir o disposto na Lei 3/2007, do 9 de abril, de prevención e defensa contra os incendios forestais de Galicia e o disposto na LOUGA. Logo de ver que o día 7 de outubro de 2013 a técnico de medio ambiente emite informe sobre valor estimado dos traballos a realizar. Logo de ver o día 10 de outubro de 2013 a secretaria municipal emite informe xurídico no que se propón a incoación dun expediente de orde de execución. Logo de ver que a Resolución da Concellería de Goberno núm.789/2013 do 21/10/2013 na que se resolve incoar expediente de orde de execución a FRANCO NAHUEL IMMACOLATA ROMULO MARINCAT pola parcela da súa propiedade con referencia catastral 4107116NJ6040N0001JK, debendo de proceder en consecuencia a executar os traballos de limpeza e/ou acondicionamento necesarios para o mantemento da parcela en condicións de seguridade, salubridade, ornato público e habitabilidade, segundo o seu destino e de acordo coas normas de protección do medio ambiente, tal e como se establece no artigo 9.1. b da LOUGA. E conceder un prazo de audiencia de 10 días hábiles. Logo de ver que o día 27 de novembro de 2013 a Secretaria municipal certifica que “salvo erro ou omisión, non se presentaron alegacións en relación ó expediente “reposición da legalidade medioambiental en parcela en Piñeiro” de FRANCO NAHUEL IMMACOLATA ROMULO MARINCAT. Tendo en conta todo o que antecede, esta Concellería de Goberno, ao abeiro da delegación conferida pola Resolución da Alcaldía núm.36/2013 (24/01/2013) e en uso das atribucións que lle confire o ordenamento xurídico, pola presente, 1º.- ORDENAR a FRANCO NAHUEL IMMACOLATA ROMULO MARINCAT como titular da parcela con referencia catastral 4107116NJ6040N0001JK, que proceda a executar os traballos de limpeza e/ou acondicionamento necesarios para o mantemento da parcela en condicións de seguridade, salubridade, ornato público e habitabilidade, segundo o seu destino e de acordo coas normas de protección do medio ambiente, tal e como se establece no artigo 9.1. b da LOUGA.2º.- ADVERTIR a FRANCO NAHUEL IMMACOLATA ROMULO MARINCAT que as actuacións sinaladas no apartado anterior deberán executarse no prazo improrrogable de 15 días naturais, que se contará desde o seguinte á notificación desta resolución, con apercibimento que de non facelo, executarao subsidiariamente o Concello repercutíndolle o seu custe ou se imporán multas coercitivas de 300 a 6000 euros, reiterables ata lograr a execución das obras ordenadas, e iso sen prexuízo de iniciar o correspondente expediente sancionador.3º.- NOTIFICAR a presente resolución aos interesados no expediente, con indicación dos recursos pertinentes.” O que lle comunico, para o seu coñecemento e efectos, significándolle que, de acordo co disposto na Lei 29/1998, do 13 de xullo, reguladora da xurisdición contencioso-administrativa, contra a presente resolución, que pon fin á vía administrativa, pode interpoñer alternativamente ou recurso de reposición potestativo, no prazo dun mes, que se contará dende o día seguinte ao da recepción desta notificación, ante o mesmo órgano que ditou o acto, ou recurso contencioso-administrativo ante o Xulgado do Contencioso - Administrativo da Coruña, no prazo de dous meses que se contarán dende o día seguinte ao da recepción desta notificación. Se optara por interpoñer o recurso de reposición potestativo non poderá interpoñer recurso contencioso - administrativo ata que aquel sexa resolto expresamente ou se producira a súa desestimación por silencio. Todo isto sen prexuízo de que poida exercitar calquera outro recurso que estime pertinente. Miño, luns 10 de marzo de 2014 A secretaria Alejandra Rodríguez Menéndez